text: Or vous vorrai je deviser 
   Qui à la table le roi sist ; 
   Ainsi que l'estoire le dist, 
   Vous en dirai la verité. 
   Après ce qu'il orent lavé, 
   Elyador, sa suer ainsnée , 
   A li rois lés lui apelée 
   À son senestre lés tout droit ; 
   Car à son destre lés séoit 
   Clarmondine, car raisons fu 
   Selonc ce k'avez entendu 
   Que il estoit acoustumé. 
   Li rois Carmans, au cuer sené, 
   Sist lés sa fille Clarmondine
   La très gracieuse royne.
   PageV02P254
   Et Feniadisse après sist ; 
   Li rois Carmans lés lui la prist, 
   Et rois Meniadus après. 
   Lés la serour Cléomadès, 
   Elyador, la debonaire, 
   Sist la royne Bien-doit-plaire ; 
   Après cele ne séoit nus. 
   Tout droit après Meniadus 
   Se sist Marine, et puis Argente. 
   Moult fu cele tablée gente. 
  